**คณะสัตวแพทยศาสตร์ มข.จัดโครงการ “ราตรีน้องใหม่ รุ่นที่ 34”**

เมื่อวันเสาร์ที่ 22 สิงหาคม 2563 ที่ผ่านมา ระหว่างเวลา 17.30–24.00 น. คณะสัตวแพทยศาสตร์ มหาวิทยาลัยขอนแก่น โดยสโมสรนักศึกษาคณะสัตวแพทยศาสตร์ ได้จัดงาน **“ราตรีน้องใหม่คณะสัตวแพทยศาสตร์ รุ่นที่ 34”** ประจำปีการศึกษา 2563 ณ ห้องประชุมสุณีรัตน์  เอี่ยมละมัย ชั้น 2  อาคารเชิดชัย รัตนเศรษฐากุล คณะสัตวแพทยศาสตร์ โดยมีวัตถุประสงค์เพื่อเป็นการแสดงความยินดีและเป็นการต้อนรับนักศึกษาใหม่อีกครั้งหนึ่งโดยผ่านกิจกรรมรายงานตัวนักศึกษาใหม่และกิจกรรมต่างๆที่เชื่อมความสัมพันธ์อันดีระหว่างนักศึกษารุ่นพี่กับนักศึกษาใหม่ภายในคณะ โครงการนี้เป็นกิจกรรมที่ดำเนินต่อเนื่องมาเป็นประจำทุกปีและก่อให้เกิดความความรักความภาคภูมิใจในคณะและมหาวิทยาลัย โดยผู้เข้าร่วมโครงการประกอบด้วยนักศึกษาชั้นปีที่ 1-6 รวมจำนวนทั้งสิ้น 345 คน โดยมี **รองศาสตราจารย์ น.สพ.ดร.ชูชาติ กมลเลิศ คณบดี ให้เกียรติ**เป็นประธานในพิธีเปิด และมี **ผู้ช่วยศาสตราจารย์ ดร.จรีรัตน์  เอี่ยมสะอาด** ผู้ช่วยคณบดีฝ่ายพัฒนานักศึกษา เป็นอาจารย์ที่ปรึกษาโครงการ